Хаця апошнім часам шмат гаворыцца пра адраджэнне вёскі: аграгарадкі, аграсядзібы, навядзенне парадку на зямлі. З радасцю адзначаем перамены ў лепшы бок: знікаюць запусцелыя двары, парослыя крапівой і бур’янам вуліцы і падвор’і. Часцей сталі прыязджаць гараджане, многія з іх збіраюцца зусім пераехаць у вёску (калі пойдуць на пенсію!). Яны адбудоўваюць і прыводзяць у парадак бацькоўскія дамы, сеюць агароды, купляюць зямлю. Гэта радуе і нараджае надзею, што вёска не згіне зусім.